b'\n_START_ARTICLE_\nAlkusointu\n_START_PARAGRAPH_\nAlkusointu eli allitteraatio on runouden tehokeino, jossa per\xc3\xa4tt\xc3\xa4isiss\xc3\xa4 sanoissa toistuvat samat alkukirjaimet (Vaka vanha V\xc3\xa4in\xc3\xa4m\xc3\xb6inen...) Alkusointu on tyypillist\xc3\xa4 Kalevalalle ja muulle suomalaiselle kansanrunoudelle. Sit\xc3\xa4 k\xc3\xa4ytet\xc3\xa4\xc3\xa4n tyylikeinona my\xc3\xb6s mainonnassa ja esimerkiksi nimien valinnassa (Matti Meik\xc3\xa4l\xc3\xa4inen, Tikka Tuulisp\xc3\xa4\xc3\xa4, Kissa Kirjavainen...)._NEWLINE_Samoin kuin loppusointu, alkusointukin toimii muistin tukena. Niinp\xc3\xa4 sit\xc3\xa4 esiintyy paljon sananlaskuissa. Alkusointu voi olla my\xc3\xb6s yhdyssanan tai sanaliiton eri osien v\xc3\xa4lill\xc3\xa4. T\xc3\xa4llaisissa sanayhdistelmiss\xc3\xa4 voi s\xc3\xa4ily\xc3\xa4 vanhoja sanoja, joita ei juuri yksin\xc3\xa4\xc3\xa4n k\xc3\xa4ytet\xc3\xa4.'